O anafea na faia ai le uili?
E leai se tasi e iloa le taimi na faia ai le uili. Ua faamaonia mai i suʻesuʻega a tagata e suʻesuʻeina toega o mea i le eleele, na faaaogā muamua le uili e fai ai ipu omea i Mesopotamia i le pe ā ma le 7,000 tausaga ua mavae, i le vaitaimi o le Neolithic. Mulimuli ane, na faaaogā e fai ai kariota. Na maua uili o kariota i Sumer i le amataga o le 3000 T.L.M. O le uili o se tasi lea o mea tāua na faia i le talafaasolopito o tagata. Sa aogā tele mo le faia o ipu omea ma le feoaʻi solo i luga o le laueleele. O se vaega tāua foʻi o masini.